  Руслан Нуриахметов Анжелика Тихонова корреспондент Удмуртиын таяз арняе куазь шуныт но лымыё луоз. Со сярысь элькунысь Гидрометцентрлэн пресс-службаез ивортӥз. Матысь нуналъёсы куазь вылын циклонлэн кузёяськемез шӧдӥськоз. 22-тӥ тулыспалэ нуназе кӧня ке лымыялоз, ӝытпал золгес лымы усьыны кутскоз. 23-тӥ тулыспалэ потон уе кот лымы зол усёз, нош нуназе кот лымыялоз но кыдыралоз. Тӧл кужмоялоз. 22-тӥ но 23-тӥ тулыспалэ секундскын 12 метрозь кужмояса пельтоз. 24-тӥ тулыспалэ потон уе зор-кот зол усёз на, нош нуназе калленгес но калленгес луоз. Сюресъёс вылын лымы вӧлдэт но йӧвалег. Температура эсэплэсь 7-10 градуслы вылӥын улоз. 22-тӥ тулыспалэ потон уе -2…-7 градус, нуназе 0…-5 градус возиськоз. Вирнуналэ, 23-тӥ тулыспалэ, туэ понна тужгес шунытэз нунал луоз: уй-нунал ӵоже омырын -2…+3 градус улоз. Покчиарняе, 24-тӥ тулыспалэ, озьы ик уй-нунал ӵоже -4…+1 градус возиськоз. Нырысь-валысь чакланъёсъя, 25-тӥ тулыспалэ кезьытгес кариськыны кутскоз. Уйин -4…-9 градус, нуназе -1…-6 градус луоз. Зор-кот усьыны кулэ ӧвӧл. Шутэтскон нуналъёсы температура эшшо улӥе лэзькоз. Тегъёс: куазь Удмуртия Ижкар Гидрометцентр  